തുടര്ച്ചയായ നാല് പന്തുകളില് നാല് വിക്കറ്റുകള് ലോകകപ്പില് അവിശ്വസനീയ നേട്ടം സ്വന്തമാക്കി ഐറിഷ് ബൗളര് തുടര്ച്ചയായ നാല് പന്തുകളില് നാല് വിക്കറ്റ് വീഴ്ത്തുകയെന്ന അവിശ്വസനീയ നേട്ടം സ്വന്തമാക്കി അയര്ലന്ഡ് ഓള്റൗണ്ടര് കര്ട്ടിസ് കാംഫര്. ടി20 ലോകകപ്പില് ഈ നേട്ടത്തിലെത്തുന്ന ആദ്യ താരമെന്ന റെക്കോര്ഡാണ് കാംഫര് കുറിച്ചത്. ഇന്ന് നെതര്ലന്ഡിനെതിരെ നടന്ന ടി20 ലോകകപ്പ് മത്സരത്തിലാണ് കാംഫര് ഈ നേട്ടത്തിലെത്തിയത്. ശ്രീലങ്കയുടെ മുന് ക്യാപ്റ്റന് ലസിത് മലിംഗ, അഫ്ഗാനിസ്ഥാന്്റെ മുന് ക്യാപ്റ്റന് റാഷിദ് ഖാന് എന്നിവരാണ് മുന്പ് ടി20യില് ഈ നേട്ടം സ്വന്തമാക്കിയ താരങ്ങള്. curtis campher record t20 നെതര്ലന്ഡ് ഇന്നിംഗ്സിന്്റെ പത്താം ഓവറിലായിരുന്നു സംഭവം. തന്്റെ രണ്ടാം ഓവര് എറിയാനെത്തിയ കാംഫര് രണ്ടാം പന്തില് കോളിന് അക്കര്മാനെ 11 വിക്കറ്റ് കീപ്പര് നീല് റോക്കിന്്റെ കൈകളിലെത്തിച്ച് ആദ്യ വിക്കറ്റ് വീഴ്ത്തി. ലെഗ് സൈഡില് വന്ന ഷോര്ട്ട് ബോള് ഹുക്ക് ചെയ്യാന് ശ്രമിച്ച അക്കര്മാന്്റെ ബാറ്റില് പന്ത് ഉരസി വിക്കറ്റ് കീപ്പറുടെ കൈകളിലെത്തുകയായിരുന്നു. അമ്ബയര് അത് വൈഡ് വിളിച്ചെങ്കിലും അയര്ലന്ഡ് ക്യാപ്റ്റന്്റെ ആവശ്യപ്രകാരം എടുത്ത റിവ്യൂവില് അത് വിക്കറ്റാണെന്ന് വ്യക്തമാവുകയായിരുന്നു. അത് കളിക്കാതെ വിട്ടിരുന്നെങ്കില് വൈഡ് ആകുമായിരുന്നു. മോശം പന്തില് ലഭിച്ച വിക്കറ്റിനു പിന്നാലെ മൂന്നാം പന്തില് സൂപ്പര് താരം റയാന് ടെന് ഡോഷറ്റും അടുത്ത പന്തില് സ്കോട്ട് എഡ്വാര്ഡ്സും വിക്കറ്റിനു മുന്നില് കുരുങ്ങി. അടുത്ത പന്തില് മറ്റൊരു മികച്ച താരം റോളോഫ് വാന്ഡര് മെര്വെ പ്ലെയ്ഡ് ഓണ് ആയി. Read Also : ട്വന്റി 20 ലോകകപ്പ് ടീം ഇന്ത്യക്ക് ഇന്ന് ആദ്യ സന്നാഹ മത്സരം 9 ഓവറില് രണ്ട് വിക്കറ്റ് നഷ്ടത്തില് 50 റണ്സ് എന്ന നിലയിലായിരുന്ന നെതര്ലന്ഡ് കാംഫറുടെ ഈ ഓവറോടെ 10 ഓവറില് 6 വിക്കറ്റ് നഷ്ടത്തില് 52 റണ്സ് എന്ന നിലയിലായി. അവിടെ നിന്ന് തിരികെവന്ന നെതര്ലന്ഡ് ഓപ്പണര് മാക്സ് ഓഡോവ്ഡിന്്റെ ഫിഫ്റ്റിയുടെ 51 കരുത്തില് പൊരുതാവുന്ന സ്കോറില് എത്തി. ഫിഫ്റ്റിക്ക് പിന്നാലെ ഒഡോവ്ഡ് പുറത്തായെങ്കിലും എട്ടാം നമ്ബറിലെത്തിയ ക്യാപ്റ്റന് പീറ്റര് സീലാര് ചില ബൗണ്ടറികളിലൂടെ ടീമിനെ കൈപിടിച്ചുയര്ത്തുകയായിരുന്നു. ഇന്നിംഗ്സ് അവസാനിക്കുമ്ബോള് നിശ്ചിത 20 ഓവറില് 106 റണ്സിന് നെതര്ലന്ഡ് ഓള്ഔട്ടായി. അതേസമയം സന്നാഹ മത്സരത്തില് അഫ്ഗാനിസ്ഥാനെതിരെ ദക്ഷിണാഫ്രിക്ക 5 വിക്കറ്റ് നഷ്ടത്തില് 145 റണ്സെടുത്തു. 48 റണ്സെടുത്ത എയ്ഡന് മാര്ക്രമാണ് ദക്ഷിണാഫ്രിക്കയുടെ ടോപ്പ് സ്കോറര്. മുജീബ് റഹ്മാന് അഫ്ഗാനിസ്ഥാനു വേണ്ടി 3 വിക്കറ്റ് വീഴ്ത്തി. Story Highlights : curtis campher record t20 world cup